Public procurement notice: Voluntary Ex Ante Transparency Notice
Published: 2022-12-12
Buyer: Länsi-Uudenmaan hyvinvointialue
Country: FI
Contract type: Services
Procedure: Negotiated without a prior call for competition
CPV classification: 72000000 | 72200000 | 72600000
Estimated value: 600000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on Länsi-Uudenmaan alueellisen Raisoft-järjestelmän ylläpito. Raisoft-järjestelmällä laaditaan RAI-arviointivälineistön mukaisia toimintakykyarvioita.
Tämän hankinnan kohteena on Länsi-Uudenmaan alueellisen Raisoft-järjestelmän ylläpito. Raisoft-järjestelmällä laaditaan RAI-arviointivälineistön mukaisia toimintakykyarvioita. Raisoft-järjestelmä on Länsi-Uudenmaan alueella laajassa käytössä Espoon, Inkoon, Kirkkonummen ja Kauniaisten kuntien sekä Perusturvakuntayhtymä Karviaisen järjestämässä toiminnassa.
Edellä mainittujen organisaatioiden Raisoft-järjestelmät ja niitä koskevat sopimukset siirtyvät liikkeenluovutuksessa hyvinvointialueelle 1.1.2023. Lisäksi järjestelmän käyttöoikeutta laajennetaan kattamaan koko Länsi-Uudenmaan hyvinvointialueen käyttö 1.4.2023 mennessä, jotta hyvinvointialue täyttää lain ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista 15 a §:n 1 vaatimuksen RAI-arviointivälineistön käytöstä.
Julkisista hankinnoista ja käyttöoikeussopimuksista annetun lain (1397/2016, ”hankintalaki”) 40 §:n 2 momentin 2 kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan ja järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista annetun lain (980/2012) 15 a §:n 1 momentissa todetaan, että hyvinvointialueen on käytettävä RAI-arviointivälineistöä iäkkään henkilön toimintakyvyn arvioinnissa, jos hän 15 §:n 1 momentissa tarkoitetun ammattihenkilön alustavan arvion mukaan tarvitsee säännöllisesti annettavia sosiaalipalveluja hoitonsa ja huolenpitonsa turvaamiseksi. Lisäksi hyvinvointialueen on huolehdittava, että RAI-arviointivälineistöä käytetään myös silloin, kun iäkäs henkilö saa edellä tarkoitettuja hyvinvointialueen järjestämiä palveluja ja hänen olosuhteissaan tapahtuu olennaisia muutoksia. RAI-arviointivälineistö kuuluu 15 §:n 3 momentissa tarkoitettuihin luotettaviin toimintakyvyn arviointivälineisiin.
Hallituksen esityksen (HE 4/2020 vp s. 98) mukaan palvelutarpeen ja toimintakyvyn arviointijärjestelmä olisi otettava käyttöön viimeistään 1.4.2023.
Oy Raisoft LTD tuottaa nykyisten käyttäjäorganisaatioiden ylläpitopalvelut. Järjestelmät ovat keskeytymättömässä tuotantokäytössä, ja niiden toimivuus tulee taata kaikissa olosuhteissa. Oy Raisoft LTD on nykyisenä toimittajana ainoa toimittaja, joka voi toteuttaa hyvinvointialueen Raisoft-järjestelmän ylläpidon.
Oy Raisoft LTD on ainoa toimija, joka toimittaa RAI-arviointivälineistön erillisratkaisuna. Muiden toimijoiden tarjoamat RAI-arviointivälineet toimitetaan osana laajempaa järjestelmää, kuten potilastietojärjestelmän tai toiminnanohjausjärjestelmän erottamattomana osana. Siten teknisestä syystä johtuen Oy Raisoft LTD on ainoa toimittaja, joka kykenee toteuttamaan hankinnan.
Muita järkeviä vaihtoehtoisia tai korvaavia ratkaisuja ei ole tunnistettu. Kilpailun puuttuminen ei johdu myöskään hankinnan ehtojen keinotekoisesta kaventamisesta.


Winner: Oy Raisoft LTD
Award value: 600000